
Шахматхэр
Ебланэ щытокIуэ
Мы махуэхэм Налшык щызэхэтащ шахматхэмкIэ ветеранхэм я 17-нэ республикэ чемпионат. Абы япэ увыпIэр щиубыдащ очкоиблым щыщу хыр къэзыхьа илъэс 66-рэ зи ныбжь налшыкдэс Къармэ Мажмудин.
Мыпхуэдэ чемпионатхэм Мажмудин ебланэу щытекIуащ. ЕтIуанэ хъуащ Нарткъалэ щыщ спортым и мастерым и кандидат Понэж Борис. Ещанэ увыпIэр зыIэригъэхьащ илъэс 77-рэ зи ныбжь налшыкдэс Косилов Борис. Бахъсэн районым щыщ илъэс 74-рэ хъу КъарэцIыкIу Борис еплIанэщ.
Республикэ чемпионатым щытекIуахэмрэ къыщыхэжаныкIахэмрэ медалхэм- рэ Къэбэрдей-Балъкъэрым СпортымкIэ и министерствэм и грамотэхэмрэ иратащ.
Республикэм и Шахмат-шашкэ федерацэм и грамотэхэмрэ саугъэтхэмрэ хуагъэфэщащ илъэс 85-рэ зи ныбжь Тау Абисал, илъэс 75-рэ хъу Жырыкъ Хьэмидбий, Косилов Анатолий, КъарэцIыкIу Борис, Бжьахъуэ Людмилэ сымэ.
ЖЫЛаСЭ Замир.
Тхэквондо
Европэ зэхьэзэхуэм зыхуагъэхьэзыр
Шахты къалэм щекIуэкIащ тхэквондомкIэ щIалэщIэхэм я урысейпсо зэхьэзэхуэ. Абы хэтащ ди къэралым и щIыналъэ 61-м икIа спортсмен 700-м щIигъу.
Зэхьэзэхуэм медалитI къыщахьащ Къэбэрдей- Балъкъэрым и спортсменхэм. Зи хьэлъагъыр килог-рамм 53-м нэблагъэхэм я гупым пашэныгъэр щиубыдащ Лантратов Денис. Финал зэIущIэм абы щыхигъэ-щIащ Волгоград областым и лIыкIуэр.
Килограмм 33-рэ зи хьэлъагъ Тхьэзэплъыж Ислъам зэхьэзэхуэм дыжьын медалыр къыщихьащ.
Ди щIалэщIэхэм зыIэрагъэхьа ехъулIэныгъэхэм я фIыгъэкIэ, абыхэм Iэмал ягъуэтащ фокIадэм Бухарест къалэм (Румыние) щекIуэкIыну Европэм и зэхьэзэхуэм хэтыну.
КЪЭХЪУН Бэч.
